แม่มีปัญหาหัวเข่ามีเสียงก๊อบแก๊บ และปวดเข่า เลยจะซื้อคอลลาเจนให้แม่ทานเพราะเคยทานแล้วดีขึ้น แต่ตอนนี้สับสนระหว่างคอลลาเจนสองแบบนี้ค่ะว่าต่างกันอย่างไร และควรซื้อตัวไหนถึงจะดีที่สุดคะคอลลาเจนไดเปปไทด์ กับคอลลาเจนไทพ์ทู
สวัสดีค่ะภาวะเข่าเสื่อมนั้นเกิดมาจากความเสื่อมสภาพของกระดูกอ่อนที่ข้อเข่า โดยมีสาเหตุสำคัญคืออายุที่มากขึ้น รวมไปถึงสาเหตุอื่น ๆ เช่น มีน้ำหนักตัวมาก เกิดอาการบาดเจ็บ หรือกรรมพันธุ์อาการจะมาด้วยเมื่อต้องเคลื่อนไหวจะมีเสียงเสียงลั่นในข้อมีอาการกดเจ็บเข่าอ่อนแรงไม่สามารถเคลื่อนไหวได้เต็มที่ เสียความยืดหยุ่นตรงข้อไปการรักษาถ้ายังเป็นไม่มาก สามารถกินยาแก้ปวดเช่นยาพาราเซตามอล ยาแก้อักเสบในระยะสั้นๆ ร่วมกับปรับพฤติกรรมการไม่ใช้เข่ามากๆ เช่นไม่นั่งยองๆ ไม่เดินขึ้นลงบันไดบ่อยๆ ไม่ออกกำลังกายแบบลงแรงกระแทกที่เข่า หรือฉีดกรดไฮยาลูโรนิก (Hyaluronic Acid) กรดไฮยาลูโรนิกเป็นส่วนสำคัญของน้ำในข้อต่อ ซึ่งการฉีดกรดไฮยาลูโรนิกเข้าไปที่เข่าจะช่วยเพิ่มความหล่อลื่นให้กับข้อเข่า ทำภายใต้การดูแลของแพทย์ หรือถ้าเป็นมาก ก็อาจมีข้อบ่งชี้ในการผ่าตัดเปลี่ยนข้อเข่าต่อไปส่วนการกินอาหารเสริมเช่นคอลลาเจนนั้น อาจจะไม่ได้รักษาภาวะนี้โดยตรง คืออาจช่วยซ่อมแซมการสึกหรอของร่างกาย เนื่องจากคอลลาเจนก็เป็นเหมือนโปรตีนชนิดหนึ่ง แต่ข้อเข่าที่เสื่อมไปแล้ว หลักๆคือการแก้ปวดและการชะลอความเสื่อมดังกล่าวไป ส่วนคอลลาเจนทั้งสองชนิดที่กล่าวมาน่าจะไม่ได้แตกต่างกันมากนัก หากมีอาการปวดเข่าที่เป็นมาก ควรไปพบแพทย์เพื่อรับการรักษาอย่างเหมาะสมต่อไป